作者：刘克庄
词牌/韵律：贺新郎

paragraphs: 拂袖归来也。
懒追陪、竹林嵇阮，兰亭王谢。
谁与此翁相暖热，赖有平生伯雅。
且放意、高吟闲话。
山鸟山花皆上客，又何须、胜似公荣者。
胸磊块，总浇下。
盘龙痴绝求鹅炙。
这先生、黄齑瓮熟，味珍无价。
酒颂一篇差要妙，庄列诸书土苴。
任礼法、中人嘲骂。
君特未知其趣耳，若还知、火急来投社。
共秉烛，惜今夜。